Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 781/14/1103	Bratislava III, 7.1.2015
EEČ : 2-10-6-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Trestné konanie je vedené na tom skutkovom základe, že obvinený XXXXX, v období od 01.02.2014 do októbra 2014, si v XXXXX, ani nikde inde, kde sa zdržiaval, ako otec XXXXX, nar. XXXXX, riadne neplnil svoju vyživovaciu povinnosť vyplývajúcu mu z ustanovenia § 62 Zákona o rodine, ktorá mu bola deklarovaná i rozsudkom Okresného súdu Bratislava III zo dňa 06.11.2003, č. k. XXXXX, právoplatného dňa 22.12.2004 a vykonateľného dňa 05.12.2003 v spojení s rozsudkom Krajského súdu v Bratislave zo dňa 16.11.2004, č. k. XXXXX, na základe ktorého bol povinný platiť výživné na dcéru XXXXX sumou 50 EUR mesačne, vždy do 15. dňa vopred k rukám matky XXXXX, čím mu vznikol za uvedené obdobie dlh na výživnom v celkovej výške 400 EUR.   

lebo zanikla trestnosť činu.

Odôvodnenie:
Proti obvinenému je vedené trestné stíhanie pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť na skutkovom základe, tak ako je uvedený vo výrokovej časti tohto uznesenia.

	Trestné stíhanie bolo podľa § 199 ods. 1 Trestného poriadku začaté a súčasne bolo obvinenie XXXXX vznesené podľa § 206 ods. 1 Trestného poriadku na základe uznesenia policajta zo dňa 24.10.2014, ČVS: ORP-1044/BE-SC-2014.

V prípravnom konaní boli zabezpečené a vykonané nasledujúce dôkazy.

Bol vykonaný výsluch svedka-poškodenej XXXXX zo dňa 16.12.2014.

Ďalej boli zabezpečené listinné dôkazy, a to rozsudok Okresného súdu Bratislava III zo dňa 06.11.2003, č. k. XXXXX, rozsudok Krajského súdu v Bratislave zo dňa 16.11.2004, č. k. XXXXX, rodný list XXXXX, potvrdenie o návšeteve školy, potvrdenie o prijatej platbe zo dňa 27.11.2014.

Dňa 16.12.2014 vo svojej výpovedi svedkyňa-poškodená XXXXX uviedla, že jej otec XXXXX, uhradil na jej bankový účet dňa 27.11.2014 dlžné výživné, ako aj výživné do mesiaca december 2014 a v súčasnej dobe jej už obvinený nie je nič dlžný na výživnom. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Na základe vyššie uvedeného je zrejmé, že obvinený dodatočne splnil svoju vyživovaciu povinnosť k rukám poškodenej, a to skôr, ako než sa súd odobral na záverečnú poradu, pričom daný trestný čin nemal trvalo nepriaznivé následky pre samotnú poškodenú.     

Vzhľadom na uvedené som rozhodol o zastavení trestného stíhania podľa § 215 ods. 1 písm. h) Trestného poriadku v spojení s § 86 ods. 1 písm. a) Trestného zákona..

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Matej Izakovič
prokurátor